Ha unják már a hóesést meg a hideget, akkor gondoljanak csak arra, hogy Ausztráliában éppen tombol a nyár, és a jelek szerint olyan meleg van, hogy a Netflix hivatalos oldala (mármint az ausztrál és új-zélandi oldal) csak annyival kívánta kommentálni a dolgot, hogy

bazdmeg, de meleg van.

A hozzászólások között aztán azt is hozzátették, hogy mindenki szereti a nyarat, de ez már tényleg nevetséges, egy válaszban pedig kifejtették, hogy ebben a hőségben senkitől nem lehet elvárni, hogy rendesen végezze a munkáját.

Fotó: Facebook / NetflixANZ

Az utóbbi pár év vállalati kommunikációja alapján most már tényleg csak egy lépésre vagyunk attól, hogy a shitposztolás átvegye a teljes uralmat, erre pedig nem nagyon lehet mást mondani, mint hogy a jövő most van, öregember.